SET ปิดพุ่งกระฉูด16จุด ขานรับกกต.เคาะวันเลือกตั้ง 24 มี.ค. ตามคาด ดันแวลู่สูงสุดรอบ3เดือน
SET ปิดพุ่งกระฉูด16จุด ขานรับกกต.เคาะวันเลือกตั้ง 24 มี.ค. ตามคาด ดันแวลู่สูงสุดรอบ3เดือน โดยดัชนีปิดตลาดวันนี้ ที่ระดับ 1,617.38 จุด บวก 15.61 จุด หรือ 0.97% มูลค่าการซื้อขาย 6.78 หมื่นล้านบาท 
23 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,617.38 จุด บวก 15.61 จุด หรือ 0.97% มูลค่าการซื้อขาย 6.78 หมื่นล้านบาท โดยมูลค่าซื้อขายวันนี้ ถือเป็นการทำจุดสูงสุดในรอบกว่า 3 เดือน นับตั้งแต่มูลค่าซื้อขายอยู่ที่ระดับ 8.29 หมื่นลบ. เมื่อวันที่ 11 ต.ค.61
10 หุ้นดันดัชนีวันนี้

โดยปัจจัยที่ส่งผลให้ดัชนีฯมีการปรับตัวเพิ่มขึ้นอย่างมากในวันนี้ คาดว่ามาจากปัจจัยภายในจากกรณีที่ราชกิจจานุเบกษาเผยแพร่พระราชกฤษฎีกาให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ.2562 ออกมา คลิกเพื่ออ่านฉบับเต็ม พระราชกฤษฎีกาให้มีการเลือกตั้งสมาชิกสภาผู้แทนราษฎรเป็นการทั่วไป พ.ศ. ๒๕๖๒
อีกทั้งเมื่อเวลา 13.00 น. ของวันนี้ (23 ม.ค.62) คณะกรรมการการเลือกตั้ง (กกต.) มีวาระการประชุมเพื่อพิจารณาหลังมีพระราชกฎษฏีกาให้มีการเลือกตั้งลงประกาศในราชกิจจานุเบกษา โดยมติ กกต.ได้กำหนดวันที่ 24 มี.ค.62 เป็นวันเลือกตั้ง โดยจะใช้วันที่ 4-8 ก.พ.62 เป็นวันรับสมัคร ส.ส. และจะประกาศรายชื่อผู้สมัครในวันที่ 15 ก.พ. สำหรับการลงคะแนนนอกราชอาณาจักร 4-16 มี.ค. และจะลงคะแนนนอกเขต 17 มี.ค.ที่จะถึงนี้
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT มูลค่าการซื้อขาย 4,826.31 ล้านบาท ปิดที่ 49.50 บาท ราคาไม่เปลี่ยนแปลง
KBANK มูลค่าการซื้อขาย 4,924.43 ล้านบาท ปิดที่ 190.50 บาท เพิ่มขึ้น 1.50 บาท
AOT มูลค่าการซื้อขาย 3,039.71 ล้านบาท ปิดที่ 69.25 บาท เพิ่มขึ้น 0.75 บาท
SCB มูลค่าการซื้อขาย 2,327.78 ล้านบาท ปิดที่ 129.50 บาท เพิ่มขึ้น 2.50 บาท
BDMS มูลค่าการซื้อขาย 2,127.85 ล้านบาท ปิดที่ 23 บาท เพิ่มขึ้น 0.30 บาท
 
ตลาดหุ้นเอเชีย
